Nos J. comes Burg[…] et dominus Salin[…], universis presentes litteras inspecturis geste noticiam com salute. Universitati vestre tenore presentium volumus fieri manifestum quod nos pro salute anime nostre dedimus et imperpetuum concessimus in pura elemosina libera et quieta, Deo et ecclesie beate Marie de Miratorio et fratribus ibidem Deo servientibus, cist[…] ordinis, centum solidos stephaniensium de redditu annuatim in puteo nostro salin[…], in primo responso post festum omnium sanctorum in sale vel in bonis nummatis dictos C solidos legitime valentibus annuatim habendas et pacifice possidendas, sine aliqua reclamatione vel contradictione nostri vel heredum nostrum seu alicuius alterius in posterum facienda. Dicti vero fratres nobis promiserunt bona fide annuatim et perpetue pro salute anime nostre in premissa ecclesia de Miratorio unum anniversarium sollempniter celebrare et in omnibus suis bonis spiritualibus nos fieri perpetue participes. Nos vero premissum donum C sol[…] de redditu pro nobis et heredibus nostris promisimus bona fide futuris temporibus tenere et inviolabiliter observare, nec aliqua occasione contravenire nec etiam venire volenti ullo modo consentire. Et ne processu temporis vel aliqua occcasione res gesta posset in dubium revocari, presentes litteras memoratis fratribus sigilli nostri munimine tradidimus roborandas in confirmationem rei geste et testimonium veritatis. Datum et actum anno Domini Incamati Mo CCo XLo tercio, mense Augusti.